钦定古今图书集成/明伦汇编/氏族典/第126卷 > 陈循
## 钦定古今图书集成/明伦汇编/氏族典/第126卷 > 陈循

按《明外史陈循传》：“循字德遵，泰和人。永乐十三年进
士第一，授翰林修撰，习朝廷典故。帝幸北京，命取秘
阁书诣行在，遂留侍焉。洪熙元年进侍讲。宣德初，进
侍讲学士。正统元年兼经筵官。久之，进翰林学士。九
年，入文渊阁，典机务。明年进户部右侍郎，兼学士。土
木之变，人情汹汹，循居中，所言多采纳。进户部尚书。”
景泰二年进少保，兼文渊阁大学士，加太子太傅，进
华盖殿大学士。英宗复位，于谦、王文死，杖循百，戍铁岭卫。循久居政地，刻躁，为士论所薄。石亨等败，循自
贬所上书自讼。诏释为民。一年卒。成化中，于谦事雪，
循子引例请恤，乃复官赐祭。